दिल्ली पास आती जा रही थी. . .अब वे दिल्ली में प्रविष्ट हो गए थे। लाल किले के बहुत ही क़रीब थे वे, कि अंग्रेज़ सैनिकों ने उन की कार को चारों ओर से घेर लिया। एक अंग्रेज़ अफ़सर सीना फैलाए एक सफ़ेद घोड़े पर बैठा हुआ था। इसी बात का डर था उसे। लेकिन वह हर स्थिति के लिए तैयार था। उस ने सैमसन की ओर देखकर अपनी गर्दन हिलाई। सैमसन ड्राइविंग सीट की ओर का दरवाज़ा खोल रहा था। अंग्रेज़ अफ़सर से बात करने के लिए, तभी उसे एक तीव्र झटका-सा लगा। उसे महसूस हुआ मानो वह अतल शून्य में गिरता जा रहा है। उस की आँखें स्वत: ही बंद होती चलीं गईं। दूसरे ही क्षण उस ने आँखें खोल दीं। उस का जी बुरी तरह से मिचला रहा था। वह साँस ले रहा था लेकिन साँस नहीं ली जा रही थी।